अब ये जोड़ी करण जौहर निर्मित फ़िल्म 'गोरी तेरे प्यार में' में एक बार फिर से नज़र आ रही है.



फिल्म रिव्यूः सत्याग्रहलोगों को तो ‘एक मैं और एक तू’ में ये जोड़ी पसंद आई ही, लेकिन करण को तो ये जोड़ी इतना भा गई है कि वो मानते हैं कि इन दोनों को निजी जीवन में भी साथ होना चाहिए था.अपनी फ़िल्म 'गोरी तेरे प्यार में' को प्रमोट करने पहुंचे करण जौहर करीना और इमरान की तारीफ करते थक नहीं रहे हैं.करण कहते हैं, ''करीना और इमरान दोनों ही बहुत खूबसूरत लोग हैं. दोनों क्या कमाल दिखाते हैं. ये दोनों तो बने ही थे एक दूसरे के लिए लेकिन बस दोनों ने अलग-अलग लोगों से शादी कर ली. अगर अपने मन की कहूँ तो इन दोनों को एक दूसरे से शादी करनी चाहिए थी.''अब करण की ये चाहत तो पूरी नहीं हो सकती. लेकिन हां फ़िल्म को लेकर करण ये ज़रूर चाहते होंगे कि उनकी ये फ़िल्म हिट हो जाए.फ़िल्म के कुछ हिस्से गुजरात के भुज में फ़िल्माए गए हैं.तो क्या बॉलीवुड फ़िल्मों में एक बार फिर भारतीय गाँव वापसी कर रहे हैं.



करीनाः पूरा भारत ही असुरक्षित है.इस सवाल का जवाब देते हुए करण कहते हैं, ''हमारी फ़िल्मों में गाँव की कहानियां तो बहुत चलती हैं. 'लगान' भी बनी थी. वैसे मैंने आपको बता दूं कि ये फ़िल्म एक प्रेम कहानी है और इसके दो हिस्से हैं. एक शहर में है और एक गाँव में है.''फ़िल्म की शूटिंग एक गाँव में होने वाली है इस बात से करीना इतनी उत्साहित हुई कि उन्होंने फ़िल्म करने के लिए हाँ कह दिया.करीना कहती हैं, ''मैं इस बात से बेहद खुश थी कि मैं एक गाँव में जा कर फ़िल्म शूट करने वाली हूँ. इमरान खान और पुनीत मल्होत्रा की वजह से भी मैंने फ़िल्म के लिए हामी भरी.''फ़िल्म में करीना कपूर के लुक की भी बहुत चर्चा हो रही है.



फिल्म रिव्यूः मद्रास कैफेअपने लुक के बारे में करीना कहती हैं, ''इस फ़िल्म में मेरा लुक डिज़ाइनर मनीष मल्होत्रा ने ही सेट किया है. फ़िल्म में मेरा जो किरदार है वो गुजरात के एक गाँव में है. मनीष ने वहीं से मंगवाए हुए सामान से मेरे कपड़े तैयार किए हैं. मैं उम्मीद करती हूं कि लोगों को ये लुक पसंद आएगा.''फ़िल्म की शूटींग भुज में हो रही है इस बात से सिर्फ करीना ही नहीं बल्कि फ़िल्म के अभिनेता इमरान खान भी बेहद उत्साहित थे.इमरान कहते हैं, ''करीना तो पहले भी भुज जा चुकी हैं. उनकी फ़िल्म ‘रिफ्यूजी’ की शूटिंग भुज में ही हुई थी. लेकिन मैं कभी वहां नहीं गया था. मेरे मामा आमिर खान ने ‘लगान’ की शूटिंग भुज में ही की थी. मैं वहां गया और वो जगह भी देखी जहां ‘लगान’ फ़िल्माई गई थी. करीना हमें वहां एक रेस्ट्रॉन्ट में भी ले गईं.'''गोरी तेरे प्यार में' इस साल 22 नवम्बर को रिलीज़ हो रही है.(बीबीसी हिन्दी के एंड्रॉएड ऐप के लिए आप यहां 



क्लिक कर सकतें हैं. आप हमें 



फ़ेसबुक और



 ट्विटर पर फ़ॉलो भी कर सकते हैं.)